Наставно научном већу

Филозофског факултета Универзитета у Београду

**ИЗВЕШТАЈ**

**о испуњености услова за избор Јелене Димитријевић у звање истраживача сарадника**

На предлог Кадровске комисије, Наставно-научно веће Филозофског факултета у Београду је на седници одржаној 21.12.2017. године донело одлуку да се покрене поступак за избор **Јелене Димитријевић** у звање истраживача сарадника. На истој седници Веће је формирало Комисију за припрему извештаја о кандидату и спровођење поступка избора у саставу: проф. др Слободан Перовић, ванредни професор, проф. др Милош Арсенијевић, редовни професор и доц. др Александра Зорић.

На основу увида у конкурсну документацију и анализе научних радова кандидата, Комисија подноси следећи ИЗВЕШТАЈ са **закључним предлогом да се Јелена Димитријевић изабере у звање истраживач сарадник за научну област *филозофија***.

Докторанткиња Јелена Димитријевић јерођена 1990. године у Сплиту. Дипломирала је филозофију на Филозофском факултету у Београду у септембру 2013. године са просечном оценом 9,12. За завршни рад „Детерминизам у општој и специјалној теорији релативности“, који је радила код ментора проф. др. Слободана Перовића, добила је оцену 10,00.

Мастер студије на Одељењу за филозофију Филозофског факултета уписала је у октобру 2013. и завршила у септембру 2014. са просечном оценом 10,00. Мастер рад „Компјутерске симулације, модели и научни експерименти“ одбранила је код ментора проф. др. Слободана Перовића и добила оцену 10,00.

Била је стипендисткиња Фонда за младе таленте Републике Србије за школску 2011/12. као и за 2013/14 годину.

Докторске студије на Одељењу за филозофију Филозофског факултета у Београду Јелена Димитријевић је уписала у децембру 2014. године. До сада је положила све испите на докторским студијама са просечном оценом 9,66, и одбранила предлог докторске тезе на тему „Филозофски аспекти проблема Максвеловог демона“, на којој интензивно ради.

Њене уже области интересовања су филозофија науке, примењена етика и филозофија језика. Говори енглески, италијански, шпански и кинески језик, служи се немачким и свахилијем, а влада и основама латинског и санскрита.

Јелена Димитријевић је објавила рад у страном часопису од међународног значаја *Foundations of Science* „Putting the cart before the horse: co-evolution of the universe and observers as an explanatory hypothesis“, у коауторству са Миланом Ћирковићем (ISSN 1233-1821. Found Sci DOI 10.1007/s10699-017-9532-0). Коаутор је поглавља „Using Genetics for Enhancement“, заједно са Соњом Павловић, Миленом Угрин, Стефаном Мићићем, Владимиром Gaшићем и Урселом Бартешко. Поглавље ће се током 2018. године појавити у Elsevier зборнику Clinical ethics at the crossroad of genetic and reproductive technologies.

Имајући све ово у виду, сматрамо да докторанткиња **Јелена Димитријевић** у потпуности испуњава услове за избор у истраживачко звање истраживач-сарадник, за ужу научну област *филозофија* (у области друштвено-хуманистичких наука) и предлажемо Наставно-научном већу да је изабере у истраживачко звање **истраживач-сарадник.**

Београд, 12.01.2018. године

Чланови комисије:

Проф. др Слободан Перовић, ванредни професор

Проф. др Милош Арсенијевић, редовни професор

Доц. др Александра Зорић